b'\n_START_ARTICLE_\nWyomings flagg\n_START_PARAGRAPH_\nWyomings delstatsflagg viser silhuetten av en amerikansk bison i hvitt p\xc3\xa5 et bl\xc3\xa5tt felt, omgitt av en hvit og en r\xc3\xb8d rand. med en kart. Delstatens segl vises p\xc3\xa5 bisonsilhuetten. Flagget ble innf\xc3\xb8rt 31. januar 1917. Det er i st\xc3\xb8rrelsesforholdet 7:10._NEWLINE_Flagget ble antatt i 1917 etter en konkurranse arrangert av den patriotiske organisasjonen Daughters of the American Revolution i 1916. Forslaget innsendt av Verna Keays fra byen Buffalo i Wyoming ble valgt ut som vinner blant de 37 forslagene som kom inn. Bisonen, i USA vanligvis kalt \xc2\xabbuffalo\xc2\xbb, henspiller p\xc3\xa5 delstatens popul\xc3\xa6rnavn the buffalo state. M\xc3\xa5ten seglet er satt p\xc3\xa5 dyret, skal vise til tradisjonell brennmerking av kveg. Seglet viser en cowboy og en gruvearbeider, de to viktigste yrkesvegene i delstaten p\xc3\xa5 tiden da seglet ble offisielt vedtatt. I midten st\xc3\xa5r en kvinnestatue, som har mottoet \xc2\xabequal rights\xc2\xbb bak hodet. Dette viser til at Wyoming var f\xc3\xb8rst ute med \xc3\xa5 gi kvinner stemmerett. Statuen er flankert av s\xc3\xb8yler omslynget av b\xc3\xa5nd p\xc3\xa5skrevet delstatens viktigste ressurser og n\xc3\xa6ringsveger: kveg, gruvedrift, korn. \xc3\x85rstallet for dannelsen av territoriet Wyoming, 1869, og for opptaket i unionen som delstat, 1890, er ogs\xc3\xa5 \xc3\xa5 finne i seglet.'